Па-ранейшаму ўладамі адвольна абмяжоўваюцца спробы правесці мірныя сходы і шэсці ў адпаведнасці з нацыянальным заканадаўствам: заяўленую Беларускім кангрэсам дэмакратычных прафсаюзаў дэманстрацыю у Сусветны дзень барацьбы за годную працу 7 кастрычніка па маршруце ад кінатэатра “Кастрычнік” да плошчы Бангалор ўлады Мінска прапанавалі замяніць мітынгам у парку Дружбы народаў, парку 50-годдзя Кастрычніка або ў Кіеўскім скверы. Такім чынам, гарвыканкам змяніў месца і фармат акцыі без дастатковых падставаў; прафсаюзы адмовіліся праводзіць мерапрыемства ва ўсечаным фармаце.